هندوستانین شیمال شهرلرینی جنگینه آلان قوم فیرتیناسی و لئیسان یاغیش‌لاری سببیندن حیاتینی ایتیرن اینسان‌لارین سایی 125 نفره چاتیب.
اؤلوم فاکت‌لاری‌نین اکثریتی اوتارپرادش ایالتینده قئیده آلینیب – 73 نفر. طبیعی فلاکت نتیجه‌سینده تکجه آقرا شهرینده 46 نفرین هلاک اولدوغو بیلدیریلیر. همچنین 39 نفر قونشو راجاستان ویلایتینده حیاتینی ایتیریب.
اؤلکه‌نین متورولوژی خیدمتی‌نین معلوماتینا اساساً، یاخین گون عرضینده طبیعی فلاکت‌دن اذیت چکن شهرلرده هاوا شرایطی‌نین یاخشیلاشماسی گؤزلنیلمیر. عکسینه، اؤلکه‌نین بو حیسه‌سی‌نین یئنی‌دن لئیسان یاغیش‌لاری‌نین تأثیرینه معروض قالاجاغی تخمین ائدیلیر. حکومت هلاک اولان‌لارین سایی‌نین آرتاجاغین‌دان احتیاط‌لانیر.
